কলাউজান বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।   আয়তন  কলাউজান ইউনিয়নের আয়তন ৩,৯৯৬ একর (১৬.১৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কলাউজান ইউনিয়নের মোট জনসংখ্যা ২৮,৩৪৭ জন। এর মধ্যে পুরুষ ১৩,৩৩৪ জন এবং মহিলা ১৫,০১৩ জন। মোট পরিবার ৫,৪৩৫টি।   অবস্থান ও সীমানা  লোহাগাড়া উপজেলার মধ্যভাগে কলাউজান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে পুটিবিলা ইউনিয়ন, পূর্বে চরম্বা ইউনিয়ন, উত্তরে চরম্বা ইউনিয়ন ও পদুয়া ইউনিয়ন এবং পশ্চিমে আমিরাবাদ ইউনিয়ন ও লোহাগাড়া ইউনিয়ন অবস্থিত।   নামকরণ  একদিন কিছু ইংরেজ এই এলাকা জরিপ করার কাজে আসে। এই ইউনিয়নে একটি টংকাবতী খাল আছে। ইংরেজেরা ওখান দাঁড়িয়ে দু'কুলের দৃশ্য অবলোকন করছিল। ইংরেজদের পাশে এলাকার সে সময়ের কিছু পণ্ডিত লোক সঙ্গ দিচ্ছিল। এমন সময় টংকাবতী খালের উজান থেকে একটা কলার ভেলা কিছু কলার ছড়া সহ বোঝাই করে কিছু লোক ভাসিয়ে আনছে। ইংরেজরা কৌতূহলী হয়ে যখন বলাবলি করছিল "What is the name of this place?" বাঙ্গালীরা ইংরেজি সঠিকভাবে বুঝতে না পেরে শুধু name শব্দটি বুঝেই অনুমান করে খালের উজান থেকে ভেসে আসা কলার ভেলার দিকে দেখে বলতে লাগল উজান থেকে কলা আসছে। ইংরেজরা তা বুঝতে না পারায় পুনরায় বলতে লাগল কলা-উজান, আর সে থেকে তারা মনে করে নিল এই জায়গার নাম বলেছে কলাউজান।  এছাড়া নামকরণ নিয়ে আরেকটি মতও প্রচলিত আছে যে, অত্র এলাকায় জান মোহাম্মদ নামক এক জমিদারের একটি দূর্গ বা কেল্লা ছিল। সেই জান মোহাম্মদের কেল্লাকে কেল্লায়ে জান বলা হতো এবং কালক্রমে তা কেল্লাজান>কল্লাজান>কলাউজান হয়েছে।   ইতিহাস  কলাউজান ইউনিয়ন ১৯৬৮ সালে ১৭নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৫নং কলাউজান ইউনিয়ন পরিষদ হিসেবে কার্যক্রম শুরু করে।   প্রশাসনিক কাঠামো  কলাউজান ইউনিয়ন লোহাগাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:  কলাউজান আদারচর  পশ্চিম কলাউজান  পূর্ব কলাউজান  উত্তর কলাউজান   শিক্ষা ব্যবস্থা  ২০১১ সালের আদমশুমারি অনুযায়ী কলাউজান ইউনিয়নের সাক্ষরতার হার ৪৫.২%। এ ইউনিয়নে ১টি ফাজিল মাদরাসা, ১টি আলিম মাদরাসা, ৩টি মাধ্যমিক বিদ্যালয়, ৪টি দাখিল মাদরাসা, ৯টি প্রাথমিক বিদ্যালয় ও ৫টি এবতেদায়ী মাদরাসা রয়েছে।   শিক্ষা প্রতিষ্ঠান  মাদ্রাসা  কলাউজান শাহ রশিদিয়া ফাজিল মাদরাসা  কলাউজান দারুচ্ছুন্নাহ আলিম মাদরাসা  আল হেরা আদর্শ দাখিল মাদরাসা  খদিজাতুল কুবরা মহিলা দাখিল মাদরাসা  দারুত তাওহীদ আল ইসলামিয়া দাখিল মাদরাসা  পশ্চিম কলাউজান খতীবিয়া দাখিল মাদরাসা  মাধ্যমিক বিদ্যালয়  কলাউজান ডাঃ এয়াকুব বজলুর রহমান সিকদার উচ্চ বিদ্যালয়  কলাউজান সুখছড়ি গৌড়সুন্দর উচ্চ বিদ্যালয়  পশ্চিম কলাউজান শাহ মজিদিয়া উচ্চ বিদ্যালয়  প্রাথমিক বিদ্যালয়  আদারচর সরকারি প্রাথমিক বিদ্যালয়  উত্তর কলাউজান তরুণী সেন সরকারি প্রাথমিক বিদ্যালয়  কলাউজান খালাসী পাড়া সরকারি প্রাথমিক বিদ্যালয়  কলাউজান নিজতালুক সরকারি প্রাথমিক বিদ্যালয়  কলাউজান সরকারি প্রাথমিক বিদ্যালয়  কলাউজান হরিণা সরকারি প্রাথমিক বিদ্যালয়  পশ্চিম কলাউজান এলাহী মোহাম্মদী সরকারি প্রাথমিক বিদ্যালয়  পূর্ব কলাউজান সরকারি প্রাথমিক বিদ্যালয়  মধ্য কলাউজান সরকারি প্রাথমিক বিদ্যালয়  এবতেদায়ী মাদরাসা  কলাউজান শাহ ফতেহ আলী হোসাইনিয়া এবতেদায়ী মাদরাসা  কলাউজান খালদাদ খান এবতেদায়ী মাদরাসা  শাহ আমজাদিয়া দারুস সুফফা এবতেদায়ী মাদরাসা  শাহ মজিদিয়া ইসলামী কিন্ডারগার্টেন  হযরত ইমাম আবু হানিফা (রহ.) এবতেদায়ী মাদরাসা   যোগাযোগ ব্যবস্থা  কলাউজান ইউনিয়নে যোগাযোগের প্রধান সড়ক হল লোহাগাড়া-কলাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  কলাউজান ইউনিয়নে ২৪টি মসজিদ, ৯টি মন্দির ও ৫টি বিহার রয়েছে।   খাল ও নদী  কলাউজান ইউনিয়নের উপর দিয়ে বয়ে চলেছে টংকাবতী নদী। এছাড়া রয়েছে সুখছড়ি খাল, মরা খাল, বাইরগ্য খাল, কর্মু ছড়া এবং বোয়ালি খাল।   হাট-বাজার  কলাউজান ইউনিয়নের প্রধান প্রধান হাট/বাজারগুলো হল কানুরাম বাজার (নয়া হাট), বাংলাবাজার এবং হিন্দুর হাট।   দর্শনীয় স্থান  কলাউজার ইউনিয়নের দর্শনীয় স্থানগুলোর মধ্যে রয়েছে:  রাবার ড্যাম।  পূর্ব কলাউজান মৈত্রী বিহার।  নাজিরগা দীঘি।  উত্তর কলাউজান শামসু চেয়ারম্যান পাড়া জামে মসজিদ।  নাসিম পার্ক   জনপ্রতিনিধি   বর্তমান চেয়ারম্যান: মোহাম্মদ আব্দুল ওয়াহেদ   আরও দেখুন   লোহাগাড়া উপজেলা  লোহাগাড়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:লোহাগাড়া উপজেলার ইউনিয়ন